# HINDAMISSTANDARD

**Kutsestandardi nimetus:**

**Jumestaja EKR tase: 4**

Sisukord:

1. Üldine informatsioon

2. Hindamise korraldus

3. Hindamisülesanded

4. Hindamiskriteeriumid

5. Hindamine

6. Vormid hindajale

7. Vormid taotlejale

**1. Üldine informatsioon**

* 1. Jumestaja tase 4, kutsealase kompetentsuse hindamine.
  2. Hindamine viiakse läbi vähemalt kord aastas, mille toimumise aja avalikustab kutse andja veebilehel.
  3. Kutsealast kompetentsust hindab erinevatest osapooltest koosnev hindamiskomisjon. Hindamisvormideks on test,  *praktiline töö, vestlus ( vajadusel portfoolio).*
  4. *Hindamine on lävendipõhine ning lähtub kusestandardist tulenevatest kompetentsidest. Lävendiks on 65 punkti 100 st. Eksamil on võimalik saada maksimaalselt 100 punkti, kui on kogutud 65 punkti, loetakse eksam sooritatuks. Test annab maksimaalselt 30 punkti, praktiline töö maksimaalselt 60 punkti, vestlus maksimaalselt 10 punkti.*
  5. Hindamine viiakse läbi kolmes etapis. Etapid toimuvad erinevatel aegadel.

**Esimeses etapis** analüüsib kutse andja taotleja poolt esitatud dokumentide tehnilist vastavust soovitud kutse saamiseks kehtestatud nõuetele. Hinnatakse portfoolio sobivust. Nõuetekohaselt täidetud dokumendid registreeritakse ning suunatakse edasi teise etappi (testi, portfoolio ja vestluse vooru).

**Teises etapis** täidab taotleja kirjaliku testi, teeb praktilise töö, hindajad analüüsivad portfooliot ning toimub vestlus.

**Kolmandas etapis** teeb kutsekomisjon otsused laekunud hinnangute põhjal teostatud testile, praktilisele tööle ja toimunud vestlusvoorudele. Kui hinnang portfoolios esitatud töödele, testi tulemustele, praktilisele tööle ja vestlusele on positiivne, siis langetatakse otsus kutse andmise osas.

**2. Hindamise korraldus**

2.1. Hindamised toimuvad vähemalt kord aastas.

2.2. Tähtajaks korrektselt esitatud taotlusdokumendid registreeritakse ja suunatakse hindamise II etappi. Registreerimisest teavitatakse taotlejat kirjalikult 5 tööpäeva jooksul.

Esitatavad dokumendid:

1. avaldus (vorm leitav KA kodulehel [www.meigikool.ee](http://www.meigikool.ee/));
2. koopia isikut tõendavast dokumendist (pass või ID kaart);
3. koopia keskharidust tõendavast dokumendist;
4. tunnistuse või diplomi koopia erialase täiendkoolituse (jumestuse baasteadmiste omandamine) läbimisest;

5) koopia dokumendist erialase praktilise töö läbimise kohta koos juhendaja kinnitusega;

6) maksekorraldus või muu kinnitus kutse andmisega seotud kulude tasumise kohta.

Juhul, kui kutse taotlejal ei ole nõutavaid tunnistusi täiendkoolituse ja praktilise töö läbimise kohta etteantud mahus, esitab taotleja portfoolio, milles on kõik kutsestandardis ettenähtud tegevused kaetud ja kinnitab, et talle kuuluvad kõik autoriõigused ja autoriõigusega kaasnevad õigused.

2.3. Kui dokumentides esineb puudusi või on vajalik täiendav informatsioon, määratakse 5 tööpäeva jooksul taotlejale/taastõendajale kirjalikult (e-kiri, kiri) tähtaeg puuduste kõrvaldamiseks ning täiendavate dokumentide ja andmete esitamiseks. Puuduste kõrvaldamiseks ja täiendavate dokumentide esitamiseks antav tähtaeg on 5 tööpäeva. Puuduste kõrvaldamata jätmisel võidakse taotlus jätta rahuldamata, millest informeeritakse taotlejat kirjalikult.

2.4. Kutse andja teeb taotleja esitatud dokumentide põhjal otsuse kutseeksamile kutsumiseks või taotluse põhjendatud tagasilükkamiseks kuni 30 päeva jooksul pärast dokumentide vastuvõtmise kuupäeva.

2.5. Kui kutse taotlemise eeltingimused ei olnud täidetud ja taotlejat hindamisele ei kutsuta, siis taotlemise tasu ei tagastata.

2.6. Hindajad esitavad kutse andjale vormikohase hindamisprotokolli 5 tööpäeva jooksul pärast hindamise toimumist.

2.7. Kutsekomisjon teeb kutse andmise või mitteandmise otsuse hindamisprotokolli alusel hiljemalt 10 päeva jooksul peale hindamise toimumist. Otsusest teavitatakse taotlejat kirjalikult hiljemalt 5 tööpäeva jooksul pärast otsuse langetamist. Teade edastatakse taotleja poolt esitatud (e-posti) aadressil.

2.8. Taotlejale kutset mitteandvad otsused on põhjendatud ning sisaldavad viidet vaidlustamise võimaluste, koha, tähtaja ja korra kohta.

2.9. Taotlejal on õigus 30 päeva jooksul pärast kutsekomisjoni otsuse teatavaks tegemist esitada hindamisprotsessi ja -tulemuste kohta kaebus kutsekomisjonile.

2.10. Kaebus lahendatakse lähtuvalt haldusmenetluse seadusest.

**3. Hindamisülesanded**

3.1 Taotlejat hinnatakse testi, praktilise töö, vestluse alusel.

3.2 Kirjalik test on valikvastustega.

3.3 Portfoolio koosneb etteantud teemapiltidest. Portfoolio esitavad need kutsetaotlejad, kellel ei ole etteantud tundides koolitunnustust.

3.3.1 Kohustuslikud teemad jumestaja tase 4 portfoolios.

Kohustuslikud teemad: Teemadena peavad olema esindatud järgnevad fotod jumestusstiilidest: päevajumestus-, õhtujumestus-, fotojumestus (dokument, mälestus, reklaam, moefoto, ajakirjafoto, trendifoto), telejumestus, pruudijumestus-, prillikandja jumestus-, fantaasiajumestus-, glamuurne jumestus-, eaka daami jumestus-, korrigeeriv jumestus. Portreefoto (ühest inimesest).

3.4 Portfoolio annab ülevaate taotleja tegevusest jumestajana.

3.5 Portfoolio on vormistatud digitaalselt etteantud vormis või paberkandjal, mille nõuded avaldatakse KA kodulehel.

3.6 Hindamiskomisjoni liikmed on enne vestlust läbi töötanud ja analüüsinud portfoolio sisu. Eeltöö käigus on hindajad valmistanud ette portfoolio sisu kohta täpsustavad küsimused.

3.7. Vestluse kodukord:

3.7.1. Hindamise keeleks on üldjuhul eesti keel.

3.7.2 Vestlused toimuvad igale taotlejale eraldi.

3.7.3. Vestluse sisuks on saada vastuseid testi, praktilise töö ja portfoolio põhjal tekkinud küsimustele lähtuvalt hindamiskriteeriumitest.

3.7.4. Vestluse ajal on ruumis lubatud viibida ainult vahetult hindamisega seotud isikutel, kui kutsekomisjon ei ole otsustanud teisti.

3.7.5. Vestluse ajal on taotlejal ruumis keelatud:

- mobiiltelefonide kasutamine;

- hindamise salvestamine;

- komisjoni liikmeid häiriv käitumine.

3.7.6. Hindamiskomisjoni liikmetel on õigus eemaldada vestluselt osaleja, kes häirib hindamise läbiviimist.  
3.7.7. Vestluse käigus ja selle järgselt täidavad kõik hindamiskomisjoni liikmed hindamislehed.

3.7.8. Vestlus kestvus kuni 30 min.

3.8 Praktilise töö kodukord:

3.8.1 Enne kliendi tooli istumist on ettevalmistatud töölaud.

3.8.2 Kliendi ettevalmistamine kestvusega 10 min.

3.8.3 Teostab eksamitöö oma modellil etteantud teemal kestvusega 1 h (vt punkt 3.8.1).

3.8.4 Töölauale ei ole lubatud töösse mittepuutuvaid asju (käekott, rahakott, kohvitops jne)..

3.8.5 Eksamiruumis ei ole lubatud kasutada mobiiltelefoni ( kehtib ka modelli kohta).

3.8.6 Suheldes kliendiga ei ole lubatud segada teisi.

3.8.7 Eksamitöö teostatakse ainult oma meigitarvikute – ja meigivahenditega.

3.8.8 Järgib kutsestandardis välja toodud eetikareegleid (vt lisast).

3.8.9 Modellil ei tohi olla püsimeiki ( huulekontuur, silmalainer, kulmud).

3.8.10 Modellil ei tohi olla paigaldatud ripsmepikendusi.

3.8.11 Enne praktilise töö algust ja pärast praktilise töö lõpetamist pildistatakse modell koos taotlejaga.

3.8.12 Taotleja võtab kaasa modelli. Praktiliseks tööks modellid jagatakse loosi alusel.

3.8.13 Praktilist tööd hindab hindamiskomisjon (tavaliselt kolme liikmeline).

**4. Hindamiskriteeriumid**

Taotlejat hinnatakse testi, praktilise töö ja vestluse alusel.

**4.1 Jumestaja, tase 4**

|  |  |  |
| --- | --- | --- |
| **B.2.1 Ettevalmistumine karakteri loomiseks** | **Hindamiskriteeriumid** | **HV Hindamisvorm** |
| 1. Viib ennast kurssi eesootava tööga ning sellega seotud teoreetilise taustaga (sh erinevad jumestamise stiilid, nt päevajumestus, õhtujumestus, pruudijumestus, prillikandja jumestus, fotojumestus, telejumestus, glamuurne jumestus, fantaasiajumestus, noorendav jumestus).  2.Selgitab välja kliendi soovi, jumestamise eesmärgi ja võimalikud allergiad, kasutades sobivaid suhtlemistehnikaid. Valib jumestamiseks sobivad tooted, lähtudes kliendi näonaha tüübist ja seisukorrast, kliendi east, naha värvi alatoonist ja jumestuse eesmärgist. Arvestab võimalike allergeenidega toodetes ja vahendites ning võimalike nahahaigustega. | A.1. Viib ennast kurssi eesootava tööga 2. sellega seotud teoreetilise taustaga (sh erinevad jumestamise stiilid). **Hinnatakse 1 punktiga**  B. Kui ei ole eelnevas punktis A loetletud tegevustest täidetud ühte tegevusnäitajat. **Hinnatakse 0 punktiga.**  A. 1. Selgitab välja kliendi soovi, jumestamise eesmärgi ja võimalikud allergiad. 2. Kasutab sobivaid suhtlemistehnikaid. 3. Tutvub visuaalselt kliendi näo anatoomiliste omadustega, lähtudes näo anatoomiliste omadustega , lähtudes näo proportsioonist, nahatüübist. 4. Arvestab füüsilist tervikut lähtudes kliendi isikupärast ja east. **Hinnatakse 1 punktiga.**  B. Kui ei ole eelnevas punktis A loetletud tegevustest täidetud ühte tegevusnäitajat. **Hinnatakse 0 punktiga.** | P  T  P  T |
| 3.Valmistab kliendi jumestuseks ette, kasutab meigilina. Vajadusel kinnitab juuksed ja korrigeerib kulmud. Puhastab kliendi näonaha sobivate toodete (nt toonik, näopiim, silmameigi eemaldaja) ja vahenditega (nt vatitikud, vatipadjad). Vajadusel niisutab, kreemitab või kannab baaskreemid näonahale sõltuvalt jumestuse eesmärgist. | A. 1. Kasutab meigilina 2. Puhastab näonaha, niisutab sobivate toodetega 3. Kinnitab juuksed, korrigeerib vajadusel kulmud. **Hinnatakse 1 punktiga**  B. Punktis A loetletud tegevusnäitajad ei ole täidetud. **Hinnatakse 0 punktiga** | T  P |
| **B.2.2 Jumestustoodete nahale kandmine ja eemaldamine** | **Hindamiskriteeriumid** |  |
| 1.Lähtub oma töös jumestuse eesmärgist, nt fotosessioon, moesessioon, arvestades sealjuures valgust, jumestuse intensiivsust. | A.1. Lähtub oma töös jumestuse eesmärgist 2. arvestab vastavalt vajadusele valgust, jumestuse intensiivsust. **Hinnatakse 5 punktiga**  B.Punktis A loetletud tegevustest ei ole täidetud ühte tegevusnäitajat. **Hinnatakse 3 punktiga**  C. Punktis A loetletud tegevusnäitajatest ei ole täidetud kahte **Hinnatakse 0 punktiga.** | T  P  P  T |
| 2. Kannab meigipõhja näonahale ja modelleerib. Vajadusel ühtlustab dekoltee, kaela, kõrvad ja käed. Kasutab mitmesuguseid tooteid (nt vee, õli, silikooni ja vaha baasil jumestuskreemid, mineraal- või kompaktpuudrid, HD-tooted) ning sobivaid vahendeid (nt švamm, pintsel, palett, spaatel). Vajadusel kasutab neutralisaatoreid ja peitevärve, tuginedes värviringile. | A. 1. Valib sobiva toote vastavalt kliendi näonahale ja - alatoonile . 2. Kasutab meigipõhja pealekandmisel sobivaid tehnikaid ja vahendeid. 3. Neutralisaatorite, peitevärvide kasutamine ja modelleerimis tehnikaid. **Hinnatakse 15 punktiga.**  B. Punktis A loetletud tegevustest ei ole täidetud ühte tegevusnäitajat. **Hinnatakse 8 punktiga.**  C. Punktis A loetletud tegevusnäitajatest ei ole täidetud kahte **Hinnatakse 4 punktiga.**  D. Punktis A loetletud tegevusnäitajatest ei ole täidetud kolme. **Hinnatakse 0 punktiga.** |
| 3.Valib kliendi nahatüübile ning eale sobiva põseruuži ja kannab selle nahale sobiva tehnikaga (nt kompakt-, mineraal-, kreemvärvid). | A. 1. Õige põseruuzi tooni – ja tekstuuri valik. 2.Põseruuzi pealekandmisel on arvestatud näo anatoomiaga ning tulemus on sümmeetriline. 3. Pealekandmise õige tehnika ja vahendid, hajutus. **Hinnatakse 2 punktiga.**  B. Punktis A loetletud tegevusnäitajatest ei ole täidetud ühte tegevusnäitajat. **Hinnatakse 0 punktiga.** | T  P |
| 4.Jumestab silmad vastavalt kliendi silmade kujule ja jumestuse eesmärgile, kasutades sobivaid vahendeid, tooteid ning klassikalisi tehnikaid; kujundab lainerijoone. Kinnitab kunstripsmed, ribaripsmed, ripsmetutikud, vajadusel koolutab ripsmed. Modelleerib ja kujundab kulmud. | A. 1. Sobiv lauvärvi tooni – ja tekstuuri valik. 2.Pealekandmisel on arvestatud silma kujuga ja sobivusega antud kliendile. 3. Pealekandmise õige tehnika, hajutus. 4. Ripsmekoolutaja ja ripsmetušši kasutamise õiged tehnikad. Lainer (vajadusel). 5. Kunstripsmete kleepimine ja oma ripsmetega ühendamine, viimistlemine. 6. Kulmud sobivad näo proportsioonidega ja on sümmeetrilised . Kasutatud on kliendile sobivaid toone ja tekstuure. **Hinnatakse 20 punktiga.**  B. Punktis A välja toodud tegevustest ei ole täidetud ühte tegevusnäitajat. **Hinnatakse 15 punktiga**.  C. Punktis A loetletud tegevusnäitajatest ei ole täidetud kahte **Hinnatakse 10 punktiga.**  D. Kui ei ole täidetud ühtegi tegevusnäitajat **Hinnatakse 5 punktiga.**  E. Kui ei ole täidetud ühtegi tegevusnäitajat **Hinnatakse 0 punktiga.** | T  P |
| 5.Modelleerib huuled, lähtudes kliendi soovist ja jumestuse eesmärgist, kasutades sobivaid vahendeid, tooteid ning klassikalisi tehnikaid, arvestades ka üldkompositsiooni. Vajadusel fikseerib | A. 1. Sobiv huulevärvi tooni – ja tekstuuri valik.  2. Huulevärvi pealekandmisel on arvestatud huule kujuga (sümmeetriline, terviklik ja esteetiline). 3.Pealekandmise sobilik tehnika, hügieen. **Hinnatakse 5 punktiga.**  B. Punktis A välja toodud tegevustest ei ole täidetud ühte tegevusnäitajat. **Hinnatakse 3 punktiga.**  C. Punktis A loetletud tegevusnäitajatest ei ole täidetud kahte või enamat. **Hinnatakse 0 punktiga**. | T  P |
| 6.Vajadusel korrigeerib või taastab soengu, hindab oma tööd ja viimistleb (sh käed kõrvad, dekoltee). Fikseerib jumestuse. | A. 1.Vajadusel korrigeerib või taastab soengu 2. Hindab oma tööd 3. Viimisteb ja fikseerib jumestuse.  Hinnatakse **Hinnatakse 3 punktiga.**  B. Punktis A välja toodud tegevustest ei ole täidetud ühte tegevusnäitajat. **Hinnatakse 0 punktiga**. | P |
| 7.Eemaldab jumestuse sobivate vahenditega ise või annab kliendile juhised jumestuse eemaldamiseks. | Vestlus | T  V |
| 8.Allergilise reaktsiooni ilmnemisel eemaldab võimliku allergiatekitaja, vajadusel korraldab esmaabi andmise. | Vestlus | T  V |
| **B.2.3 Kliendisuhtlus** | **Hindamiskriteeriumid** |  |
| 1. Enne teenuse osutamist ja kliendiga suhtlemist valmistab töökoha ette ja varub piisavalt aega (soovitavalt 15 minutit) ka enda emotsionaalseks ja füüsiliseks ettevalmistamiseks. | A. 1.Valmistab ette töökoha 2. Kasutab aega ratsionaalselt 3. Käte desinfitesserimine jms  **Hinnatakse 1 punktiga.** | P |
| 2. Kliendi saabumisel jätab positiivse esmamulje, käitudes viisakalt, sõbralikult ja tolerantselt. Loob privaatse, turvalise ja mugava õhkkonna. Keeldub töö tegemisest, kui klient käitub ebaadekvaatselt ja teavitab sellest töö tellijat. | Hinnatakse 1 punktiga | **P** |
| 3. Käitub teenindussituatsioonides adekvaatselt ja loovalt, taandab negatiivsed emotsioonid ja kohaneb kiiresti mitmesuguste olukordadega. Ei kaota enesevalitsust ja kontrollib oma kehakeelt. Annab klienti teenindades ülevaate jumestamise käigust. | Hinnatakse 1 punktiga | P |
| 4. Teeb tehtud töödest ülevaate ja vajadusel esitab selle vastutavale isikule või töö tellijale (nt kunstnik, fotograaf, lavastaja, režissöör). Kasutab vastavalt vajadusele digivahendeid. | Vestlus | V |
| **B.2.4 Jumestaja, tase 4 kutset läbiv kompetents** | **Hindamiskriteeriumid** |  |
| 1. Järgib oma töös grimeerija ja jumestaja kutse-eetikat (vt lisa 1 Grimeerija ja jumestaja kutse-eetika). | A. Jah (1 punkti)  C. Ei (0 punkti) | **PP**  P |
| 2.Arendab oma tööalaseid teadmisi ja oskusi. Kasutab arengu- ja koolitusvõimalusi. | A. Jah (1 punkti)  C. Ei (0 punkti) | V |
| 3.On täpne ja kasutab ressursse (nt aeg, töövahendid) efektiivselt ning peab kinni kellaaegadest ja tähtaegadest. | A. Jah (1 punkti)  C. Ei (0 punkti) | P |
| 4.Loob kolleegidega head suhted ning on koostöövalmis. Hindab adekvaatselt suhtlemispartnerit ja -situatsiooni, valib asjakohase käitumis- ja väljendusviisi. Väljendab oma seisukohti hinnanguvabalt. Reageerib ootamatutele olukordadele adekvaatselt. Talub pinget ja tuleb toime tagasilöökidega, õpib konstruktiivsest tagasisidest. Tunnustab uusi ideid ja arengusuundi. | A. Jah (2 punkti) Praktilises töös 1 punkt ja vestluses 1 punkt.  C. Ei (0 punkti) | P V |
| 5.Teeb koostööd kolleegide ja tellijatega, arvestades organisatsiooni struktuuri ning erinevate üksuste funktsioone ja pädevust. | A. Jah (1 punkti)  C. Ei (0 punkti) | V |
| 6.Hoiab oma töökeskkonna ja töövahendid korras. Järgib hügieeni- ja ohutusnõudeid. | A. Jah (1 punkti)  C. Ei (0 punkti) | P |

**5. Hindamine**

5.1 Kõik hindajad hindavad sõltumatult jumestaja, tase 4 taotleja teadmiste ja oskuste vastavust kutsestandardile, kasutades hindamislehte.

5.2 Kui hindamiskomisjoni liikmete hinnangud jagunevad võrdselt, siis on tulemuste määramisel otsustavaks hindamiskomisjoni esimehe hinnang.

5.3 Hindamine loetakse sooritatuks, kui hindamiskomisjoni koondhinnang on positiivne.

5.4 Koostatakse hindamise protokoll. Protokolli koostamise aluseks on hindamislehed. Protokollile kirjutavad alla kõik hindamiskomisjoni liikmed. Koondhindamisprotokoll esitatakse kutsekomisjonile.

5.5 Kutsekomisjon otsustab koondhindamisprotokolli alusel kutse andmise taotlejale.

5.6 Kutsekomisjoni otsus on avalik dokument.

5.7 Hindamiskomisjoni tegevusele võib kaebuse esitada kutsekomisjonile 30 päeva jooksul otsuse teadasaamisest. Kaebuste menetlemisel järgitakse Haldusmenetluse seaduses ettenähtud tähtaegu.

5.8 Kutsekomisjoni otsuse saab vaidlustada kutsenõukogus.

**5.9. Hindamisjuhend hindajale**

* + 1. Enne hindamist tutvuge

1. jumestaja, tase 4, kutsestandarditega;
2. kompetentsipõhise hindamise mõistete ja põhimõtetega;
3. kutse andmise korraga;
4. hindamise üldise informatsiooniga;
5. hindamiskriteeriumidega;
6. hindamismeetoditega;
7. hindamise korraldusega;
8. hindamisel kasutatavate vormidega.

5.9.2 Hindamise ajal

1. jälgige igat taotlejat hindamisprotsessis personaalselt;
2. täitke iga taotleja kohta personaalne hindamisvorm;
3. esitage vajadusel küsimusi hindamiskriteeriumide täitmise osas;
4. hinnake kõikide hindamiskriteeriumi järgi;
5. vormistage hindamistulemus iga hindamiskriteeriumi kohta.

5.9.3 Hindamise järel

1. andke taotlejale konstruktiivset tagasisidet;
2. vormistage hindamistulemus.

##### 6. Vormid hindajale

6.1 Jumestaja, tase 4, hindamisprotokolli vorm H1

# Jumestaja, tase 4 hindamine

Hindamise korraldamise ja tulemuste protokoll

|  |
| --- |
| Hindamise toimumise aeg ja koht: |
|  |

|  |
| --- |
| Hinnatava nimi: |
|  |
| Taotletav kutse: |
|  |

|  |  |  |
| --- | --- | --- |
| Hinnatavate kompetentside hindamisviisid: | | |
| ühtne hindamisviis on test, praktiline töö ja vestlus | | |
| Hinnatavate kompetentside hindamistulemus: | | |
| **Inimeste nimekiri ( test, praktiline töö, vestlus koondhinne)** |  |  |
| Hindaja märkused vabas vormis: | | |
|  | | |
| Mis keeles hindamine toimus: | | |
|  | | |

Märge hindamisprotsessist ajutiselt taandatud komisjoniliikmete kohta *(täidab kutse andja):*

Protokolli vormistamise kuupäev ja hindaja allkiri

## Hindajad esitavad hindamise tulemuste protokolli kutsekomisjonile